Komisjoni määrus (EMÜ) nr 1584/89,

7. juuni 1989,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1495/89, [2] eriti selle artiklit 9,

ning arvestades, et:

määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

tariifi- ja statistikanomenklatuuri komitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuni 1989

komisjoni liige

Komisjoni nimel

Christiane Scrivener

[1] EÜT L 256, 7.9.1987, lk 1.

[2] EÜT L 148, 1.6.1989, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

(1) | (2) | (3) |

1.Naiste või tüdrukute rõivaste jaemüügiks pakendatud komplekt, mille moodustavad:keha peal kantav kerge silmkoerõivas (55 % keemilisi kiude ja 45 % puuvilla), mis katab rinda ja selja ülaosa, ulatumata vöökohani, on varrukateta ning ees sügava kaelaväljalõikega. Rõiva alumises servas on 2,5 cm laiune elastne kant, (Vt liites olev foto 431 A) | Ülaosa: | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise märkusega 13, grupi 61 märkuse 3 punktiga b, grupi 61 lisamärkusega ning CN-koodide 6108 ja 61082200, 6110 ja 61103099 ning 6114 ja 61143000 sõnastusega Ülaosa ei saa pidada CN-koodi 6212 alla kuuluvaks keha toetavaks rõivaks, sest ta ei ole selleks ette nähtud |

ülaosaga samast riidest ning sama värvi ja koostisega aluspüksid. (Vt liites olev foto 431 B) | Aluspüksid: | |

2.Naiste või tüdrukute kerge varrukateta keha peal kantav silmkoeline rõivas (100 % puuvilla), mis katab rinda, ulatumata vöökohani, ning on ees ja seljal sügava kaelaväljalõikega. Rõival on ees kaks alumisest servast algavat ligikaudu 5 cm pikkust sisseõmmeldud volti; alumine serv on elastse kandiga (ligikaudu 1,5 cm laiune) ja kergelt kroogitud. (Vt liites olev foto 432) | 61142000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 lisamärkusega ning CN-koodide 6110 ja 61102099 ning 6114 ja 61142000 sõnastusega Rõiva omadustest ei piisa selle klassifitseerimiseks CN-koodi 6212 alla, kui see rõivas ei ole keha toetav |

--------------------------------------------------